The Sims (סדרת משחקים)

The Sims (בעברית: הסימס) היא סדרת משחקי מחשב שפותחה על ידי ויל רייט וחברת "Maxis" והופצה על ידי חברת EA Games. במשחק ניתן להתנהל בתור דמות וירטואלית המכונה "סים" בסביבת חיים משתנה בהתאם למשחק ולהרחבות שנקנו או התקבלו.

נכון לשנת 2017, הזיכיון כולו מכר 200 מיליון עותקים ברחבי העולם, והוא זיכיון המשחקים הנמכר ביותר למחשב האישי והשמיני הנמכר ביותר בכל הזמנים.

בישראל משווק המשחק על ידי חברת הד ארצי (המשחק לא תורגם לעברית) ובחנויות הדיגיטליות "Origin" ו-"סטים".

== רקע ==
את הרעיון למשחק הגה ויל רייט בשנת 1990 לאחר שאיבד את ביתו ורכושו בשרפה. בזמן שבנה בית חדש, רייט החל לחשוב על משחק שמדמה את החיים. הוא האמין שביכולתו לתכנת ולעצב משחק כזה, "בית בובות דיגיטלי", כפי שהגדיר אותו.

בשנת 1993 פנה רייט לחברת "Maxis" והציע להם את הרעיון. הרעיון נדחה בשל חוסר אמונם של אנשי החברה במוצר, ומתוך הנחה שהמחשבים של אותה תקופה אינם מסוגלים לתמוך במשחק. בשנת 1995 חברת EA Games (שהפכה ב-1997 לחברת האם של "Maxis") הציעה לרייט להמשיך לפתח את המשחק.

באותה שנה החל תהליך פיתוחו של המשחק, שזכה לשם "Project X" (בעברית: פרויקט X). כעבור שנתיים המשחק קיבל את שמו הרשמי - "The Sims", שם שנועד להציג את המשחק כשלב נוסף בשורת משחקי הסימולציה הקודמים שפיתח רייט (כגון סים סיטי).

== המשחקים המרכזיים בסדרה ==
{| class="wikitable"
!המשחק
!שנה
!פלטפורמות
|-
|The Sims 
|2000
|Microsoft Windows, MacOS, PlayStation 2, GameCube, Xbox
|-
|The Sims Online 
|2002
|Microsoft Windows
|-
|The Sims 2 
|2004
|Microsoft Windows, OS X, Game Boy Advance, GameCube, Nintendo DS, PlayStation 2, Xbox, PlayStation Portable, הטלפון הנייד
|-
|The Sims Life Stories 
|2007
|Mac OS X, Microsoft Windows
|-
|The Sims Pet Stories 
|2007
|Microsoft Windows, Mac OS X
|-
|The Sims Castaway + Stories 
|2008
|The Sims Castaway Stories: Microsoft Windows, Mac OS X
The Sims Castaway: PlayStation 2
|-
|The Sims Carnival 
|2008
|Microsoft Windows
|-
|The Sims 3 
|2009
|Microsoft Windows, Mac OS X, Android, BlackBerry OS, Windows Phone, PlayStation 3, Xbox 360, Nintendo DS, Wii, Nintendo 3DS
|-
|The Sims Medieval 
|2011
|Microsoft Windows, Mac OS X, iOS, Windows Phone
|-
|The Sims Social 
|2011
|פלטפורמת פייסבוק
|-
|The Sims FreePlay 
|2011
|iOS, Android, BlackBerry 10, Kindle Fire, WebOS, Windows Phone
|-
|The Sims 4
|2014
|Microsoft Windows, macOS, PlayStation 4, Xbox One
|-
|The Sims Mobile 
|2017
|iOS, Android
|}

== קונסולות משחקים ==
החל משנת 2003 משחק "הסימס" יצא גם בגרסאות שונות עבור קונסולות משחקים:
* "The Sims"- משחק דומה למשחק הבסיס. יצאה בגרסאות פלייסטיישן 2, Xbox ונינטנדו גיימקיוב.
* "The Sims: Bustin' Out" – משחק אשר מתמקד במעבר בין בתים. יצא בגרסאות פלייסטיישן, Xbox, נינטנדו גיימקיוב, וגיים בוי אדוונס.
* "The Sims: Urbz"– משחק אשר מתמקד בקבוצות חברתיות. יצא בגרסאות עבור כל הקונסולות המוזכרות לעיל וגם בגרסת נינטנדו DS.
* The Sims Bowling – מותאם לאייפוד, הסימס יוצאים לעיר לשחק באולינג.
* The Sims Pool – מותאם לאייפוד, הסימס יוצאים לעיר לשחק סנוקר.
* The Sims 2 Apartment Pets – מותאם לנינטנדו DS, הסימס חיות מחמד בגרסה לקונסולה הניידת DS.
*The Sims 2 Castaway- משחק עבור פלייסטיישן 2, Wii, NDS, ו-PSP. במשחק זה, בדומה ל-The Sims Castaway Stories, מנהל השחקן את חיי הסים באי בודד, אולם משחק זה אינו בעל עלילה.
* The Sims 3 – מותאם לאיפוד ואייפון, הסימס 3 - גרסה דומה למקור אבל בעלת אפשרויות מועטות יחסית למשחק המקורי במחשב.
* The Sims 3: Ambitions – מותאם לאיפוד ואייפון, הסימס 3: שאיפות - גרסה דומה לחבילת ההרחבה שקיימת לסימס 3 אבל בעלת אפשרויות מועטות יחסית למשחק המקורי במחשב (המשחק משלב את The Sims 3 לאייפון בתוכו)
* The Sims 3: World Adventures – מותאם לאיפוד ואייפון, הסימס 3: חוויות עולם - גרסה דומה לחבילת ההרחבה שקיימת לסימס 3 אבל בעלת אפשרויות מועטות יחסית למשחק המקורי במחשב. (המשחק משלב את The Sims 3 לאייפון בתוכו).
* "The Sims 3" - בשנת 2010 יצאו שתי גרסאות לסימס 3 ל-PS3 ול-Wii.
* סימס 4 שווק מלכתחילה גם בגרסה לקונסולות משחק, במקביל למשחק המחשב.

== ביקורות ==
<small>הסימס כתופעה אוניברסלית, על בול צרפתי</small>
במשך השנים הוקמו אתרי אינטרנט ופורומים רבים המוקדשים למשחק. רוב האתרים אף מציעים תוספות שונות למשחק (חלקן תמורת תשלום). עם זאת, במהלך השנים הועלו גם ביקורות שונות כנגד המשחק. בין היתר חברת "Maxis" הואשמה במסחור יתר של המשחק בשל פיתוח חבילות הרחבה רבות ויקרות. בנוסף, הושמעה גם ביקורת על כך שהמשחק משדר מסר חינוכי שגוי לפיו הכסף הוא גורם ישיר ומרכזי בדרך לאושר.

== בקולנוע ==
במאי 2007 הודיעה חברת פוקס המאה ה-20 כי רכשה את הזכויות לסרט על "הסימס".<ref></ref> החברה הודיעה כי בסרט ישחקו שחקנים חיים (לא סרט אנימציה) הפקת הסרט התעכבה במשך שנים ואף לוותה בשמועות על ביטולה האפשרי, לאחר רכישת פוקס על ידי דיסני בשנת 2019 בוטל הסרט באופן סופי.<ref></ref>

ב-21 במרץ 2024 נודע כי מרגו רובי תפיק סרט על "הסימס".<ref></ref>

== בעולם המוזיקה ==
ידוע כי הרבה זמרים מפורסמים הקליטו שירים בשפה הדמיונית של המשחק. יש גם זמרים שעשו שירים המבוססים על המשחק כמו קייטי פרי ונלי. בנובמבר 2020, הזמרת ביני שחררה את השיר שלה "KOOL", יחד עם הווידאו קליפ, אשר מבוסס על המשחק ואפילו מראה את המשחק מנקודת המבט של הדמויות, אשר כביכול מבולבלות וכועסות ממי ששולט בהן בחיים האמיתיים.

בישראל להקת הדג נחש הקליטו בשפה הסימית את שירם ״זה לא מספיק״.

== דמויות מוכרות במשחקי הסימס ==
כל משחק בסדרת הסימס מציג תקופת זמן שונה. סימס 1 מציג את ההווה, סימס 2 את העתיד, סימס 3 את העבר, וסימס 4 יקום מקביל למשחקים הקודמים ושונה במעט בעלילתו כפי שניתן לראות על מספר דמויות:
*מורטימר גות – בסימס 1, הוא נשוי לבלה, אב לקסנדרה ומדען כושל. בסימס 2 הוא כבר מבוגר, אב לאלכסנדר וקסנדרה ופרש לגמלאות בהצלחה בעולם המדע. בסימס 3, הוא ילד וחברה הטוב ביותר של אשתו לעתיד, בלה. בסימס 4, הוא נשוי לבלה ואב לקסנדרה ואלכסנדר.
*בלה גות (לשעבר בצ'לור) - בסימס 1, היא נשואה למורטימר, ולשניהם נולדה בת בשם קסנדרה. בסימס 2 בעלה זקן, קסנדרה מאורסת לדון לות'ריו, יש לה בן נוסף בשם אלכסנדר, מתגלה שאחיה הוא מייקל בצ'לור הוא חיה הגדול והיא לא מופיעה ב-Pleasantview יחד עם משפחתה משום שנחטפה על ידי חייזרים. ניתן למצוא אותה ב-Strangetown, אך ללא זכרונות משום שכנראה החייזרים שחטפו אותה מחקו את הזכרונות שלה. בסימס 3, מוצגת בלה עם שם משפחתה הקודם, בצ'ולר, בתור ילדה. היא מופיעה חברתו הטובה ביותר של בעלה לעתיד, מורטימר גות'. גם בסימס 3, בימי זקנותה עברה לגור ב-Lunar Lakes, עיר שניתנת לרכישה בחנות הרשמית של סימס, ושם נפטרה. בסימס 4, נשואה למורטימר ואמא לקסנדרה ואלכסנדר.
*קסנדרה גות – בסימס 1, היא ילדה מצטיינת ובתם של בלה ומורטימר. בסימס 2, היא ארוסתו של דון לות'ריו, אשר בוגד בה עם זוג אחיות מ-Pleasantview. בסימס 3, היא עוד לא נולדה ובסימס 4, היא נערה למשפחה אמידה.
*אלכסנדר גות – בסימס 1, הוא לא נולד. בסימס 2, הוא אחיה הצעיר של קסנדרה ובן זקונים למורטימר ובלה גות'. בסימס 3, הוא גם כן עוד לא נולד. בסימס 4, כמו בסימס 2, הוא ילדם של מורטימר ובלה ואחיה הקטן של קסנדרה.
*מייקל בצ'לור – בסימס 1, הוא בחור צעיר וסיים את הקולג'. בסימס 2 הוא נפטר ומתגלה שהוא אחיה הגדול של בלה גות'. בסימס 3, הוא אחיה הגדול של בלה גות' גם כן. בסימס 4, הוא לא מופיע.
*דון לות'ריו – בסימס 2, הוא התארס לקסנדרה גות', אך למרות זאת מאוהב בדינה קליינטה, נינה קליינטה ובעוזרת הבית שלו, קיילין לנגרק. בסימס 3, חזר אחורה בזמן וחיי בעיר Riverview לבדו ליד אסם של משפחת מק'דרמוט (McDermott). בסימס 4, הוא בן-זוגה של אמן של התאומות קליינטה.
*נינה קליינטה – בסימס 1, היא לא מופיעה. בסימס 2, היא אחותה של דינה ואחת מאהובותיו של רודף השמלות דון לות'ריו. בסימס 3, מתגוררת עם אחותה ושותפה חדשה. בסימס 4, היא אחותה של דינה גם כן ומתגוררת עם אמה ודון, אך היא לא אחד מאהובותיו במשחק.
*רוברט (בוב) ניובי – בסימס 1, הוא בעלה של בטי. בסימס 2, הוא נפטר. בסימס 3, הוא נער וחברה הטוב ביותר של בטי.
*בטי ניובי – בסימס 1, היא אשתו של בוב. בסימס 2 היא נפטרה. בסימס 3 היא נערה וחברתו הטובה ביותר של בוב.
*אגנס קרומפלבוטום (גברת קרומפלבוטום) - בסימס 1 היא נקראת Miss Crumplebottom* (או בעברית: גברת קרומפלבוטום) ומגיעה עם חבילת ההרחבה "דייט לוהט" ומפריעה לזוגות המתנשקים בציבור. בסימס 2 היא נפטרה ובסימס 3 היא אלמנה צעירה, אחותה של קורנליה.
*קורנליה גות (לשעבר קרומפלבוטום) - בסימס 1, היא מגיעה עם חבילת ההרחבה "חיות וחוויות" והיא אשתו של גנת'ר וסבתה של קסנדרה. בסימס 2, היא נפטרה ומתגלה שהיא אחותה הגדולה של אגנס, או גברת קרומפלבוטום לפי שמה בסימס 1. בסימס 3, מתגוררת קורנליה עם בעלה, גנת'ר ובנה, מורטימר והיא אחותה הגדולה של אגנס גם כן.
*גנת'ר גות – בסימס 1, הוא מגיע עם חבילת ההרחבה "חיות וחוויות" והוא בעלה של קורנליה, אבו של מורטימר וסבה של קסנדרה. בסימס 2, הוא נפטר ומתגלה שלו אחות קטנה ששמה פרידה. בסימס 3, הוא גר עם קורנליה, אשתו ועם בנו, מורטימר.
*קיילין לנגרק – בסימס 1, היא אינה מופיעה. בסימס 2 היא המאהבת של דון לות'ריו ודניאל פלסנט ועובדת כמנקה. בסימס 3, היא ילדה מסודרת, חמודה ואמנותית שגרה עם משפחתה.
**הערה: אין לבלבל בין Miss Crumplebottom לבין Mrs. CrumpleBottom, שהיא זהה ל-Miss Crumplebottom מסימס 1 במראה החיצוני ובשמה. אושר על ידי EA שהדמות מסימס 1 היא אגנס קרומפלבוטום והדמות מסימס 2 היא דמות נפרדת.

== קישורים חיצוניים ==

* 
* 

* [http://sims.wikia.com/wiki/Main_Page The Sims Wikia] - אתר אינפורמטיבי על המשחק בסביבת ויקי
* [http://www.vgames.co.il/article/5679.html ביקורת משחק: The Sims 3], אתר [http://www.vgames.co.il משחקים] ויגיימס 
* [http://www.vgames.co.il/article/14738.html ביקורת משחק: The Sims Medieval], אתר [http://www.vgames.co.il משחקים] ויגיימס 
* 

== הערות שוליים ==

קטגוריה:זוכי טקס נבחרי הילדים
קטגוריה:משחקי Windows
קטגוריה:משחקי אקס בוקס
קטגוריה:משחקי גיימקיוב
קטגוריה:משחקי וידאו משנת 2000
קטגוריה:משחקי וידאו משנת 2002
קטגוריה:משחקי וידאו משנת 2004
קטגוריה:משחקי וידאו משנת 2007
קטגוריה:משחקי וידאו משנת 2009
קטגוריה:משחקי וידאו משנת 2014
קטגוריה:משחקי פלייסטיישן 2
קטגוריה:משחקי רשת מרובי-משתתפים
קטגוריה:סדרות משחקי וידאו
קטגוריה:סימולציות ניהול ממוחשבות
קטגוריה:The Sims
קטגוריה:משחקי וידאו שפותחו בארצות הברית